stanford-oval/wikipedia huggingface dataset:
במערב אין כל חדש (סרט, 1930)
הערות שוליים

↑  Patrick Sauer, The Most Loved and Hated Novel About World War I, Smithsonian Magazine (באנגלית)
| פרס אוסקר לסרט הטוב ביותר |
| --- | --- | --- |
| 1928‏-1940 | כנפיים (1928) • מנגינת ברודוויי (1929) • במערב אין כל חדש (1930) • סימרון (1931) • גרנד הוטל (1932) • תהלוכה (1933) • זה קרה לילה אחד (1934) • המרד על הבאונטי (1935) • זיגפלד הגדול (1936) • חייו של אמיל זולא (1937) • הן לא תקחהו עמך (1938) • חלף עם הרוח (1939) • רבקה (1940) |  |
| 1941‏-1960 | מה יפית עמק נוי (1941) • גברת מיניבר (1942) • קזבלנקה (1943) • הולך בדרכי (1944) • סוף השבוע האבוד (1945) • שנות חיינו היפות ביותר (1946) • הסכם ג'נטלמני (1947) • המלט (1948) • כל אנשי המלך (1949) • הכל אודות חוה (1950) • אמריקאי בפריז (1951) • ההצגה הגדולה בתבל (1952) • מעתה ועד עולם (1953) • חופי הכרך (1954) • מרטי (1955) • מסביב לעולם בשמונים יום (1956) • הגשר על הנהר קוואי (1957) • ז'יז'י (1958) • בן חור (1959) • הדירה (1960) |  |
| 1961‏-1980 | סיפור הפרברים (1961) • לורנס איש ערב (1962) • טום ג'ונס (1963) • גבירתי הנאווה (1964) • צלילי המוסיקה (1965) • אדם לכל עת (1966) • כחום הלילה (1967) • אוליבר! (1968) • קאובוי של חצות (1969) • פטון (1970) • הקשר הצרפתי (1971) • הסנדק (1972) • העוקץ (1973) • הסנדק חלק שני (1974) • קן הקוקייה (1975) • רוקי (1976) • הרומן שלי עם אנני (1977) • צייד הצבאים (1978) • קרמר נגד קרמר (1979) • אנשים פשוטים (1980) |  |
| 1981‏-2000 | מרכבות האש (1981) • גנדי (1982) • תנאים של חיבה (1983) • אמדאוס (1984) • זיכרונות מאפריקה (1985) • פלאטון (1986) • הקיסר האחרון (1987) • איש הגשם (1988) • הנהג של מיס דייזי (1989) • רוקד עם זאבים (1990) • שתיקת הכבשים (1991) • בלתי נסלח (1992) • רשימת שינדלר (1993) • פורסט גאמפ (1994) • לב אמיץ (1995) • הפצוע האנגלי (1996) • טיטניק (1997) • שייקספיר מאוהב (1998) • אמריקן ביוטי (1999) • גלדיאטור (2000) |  |
| 2001‏-2020 | נפלאות התבונה (2001) • שיקגו (2002) • שר הטבעות: שיבת המלך (2003) • מיליון דולר בייבי (2004) • התרסקות (2005) • השתולים (2006) • ארץ קשוחה (2007) • נער החידות ממומביי (2008) • מטען הכאב (2009) • נאום המלך (2010) • הארטיסט (2011) • ארגו (2012) • 12 שנים של עבדות (2013) • בירדמן (2014) • ספוטלייט (2015) • אור ירח (2016) • צורת המים (2017) • הספר הירוק (2018) • פרזיטים (2019) • ארץ נוודים (2020) |  |
| 2021-היום | CODA ‏(2021) • הכול בכל מקום בבת אחת (2022) • אופנהיימר (2023) |  |
| --- | --- |
בקרת זהויות :  NLI: 987007420888705171  GND: 4291477-2  LCCN: no2017115257  VIAF: 212258742   WorldCat (עם VIAF): 212258742 
ערך זה הוא קצרמרבנושא סרטים אמריקאיים. אתם מוזמנים לתרום לוויקיפדיה ו.
בנייה תואמת אקלים

ניו אורלינס מוצפת אחרי הוריקן קתרינה
בנייה תואמת אקלים תחום בקלימטולוגיה היישומית. המטרה של העוסקים בתחום היא התאמת הבנייה לתנאי הסביבה.
בנייה תואמת אקלים מוכרת ממקומות שונים בעולם, בעיקר בבנייה מסורתית: במדבריות נבנו הבתים תוך התחשבות בכיווני השמש, הרוחות וסופות האבק. האינואיטים, למשל, יצרו את האיגלו - מבנה המותאם לתנאי האקלים הקוטבי. באזורים מסוימים בסין נבנו מבנים תת-קרקעיים ועוד.
בנייה תואמת אקלים מצמצמת את כמות המשאבים הנדרשים לחימום וקירור, את הסבל מרוחות עזות, מהצפות ועוד.
ב-1976 השתמשו הבדואיים בטכנולוגיה לטובת בניית בתים.
דוגמאות לתכנון אקלימי לקוי[דרוש מקור]:
העיר ניו אורלינס בארצות הברית הוצפה על ידי הנהר משום שנבנתה בגובה נמוך מפני הים.
אזור התעשייה במפרץ חיפה נבנה במפרץ שבו תנאי המיקרו-אקלים מקשים על פיזור המזהמים והתוצאה: זיהום אוויר חריף המסכן את תושבי האזור.
מלון המלך שלמה ומלון מלכת שבא באילת נבנו עם חזית זכוכית לכיוון דרום, דבר המגדיל באופן משמעותי את הוצאות מיזוג האוויר של המלונות.
הפרמטרים בהם מתחשבים בבנייה תואמת אקלים:
טמפרטורה ולחות יחסית (עומס חום)
כיוון הרוח ועוצמתה
עוצמת קרינת השמש
משקעים - כמות, עוצמה, וכיוון הרוח בעת הגשמים.
תופעות מיוחדות: סופות אבק, זיהום אוויר, מטרדי ריח, סכנות הצפה.
שיפור איכות החיים בבנייה תואמת אקלים וסביבה נעשה באמצעים אחדים:
בנייה סולרית - מניעת חדירת קרני השמש לתוך הבית בקיץ, ניצול השמש לחימום בחורף, לחימום מים ולחשמל.
התאמת גודל הפתחים לאקלים - באזורים חמים הפתחים יהיו קטנים למניעת חדירת קרני שמש לבית.
בידוד ואיטום קירות וגגות.
שימוש בצמחייה ליצירת צל ולהורדת הטמפרטורות. יצירת צל גם על ידי סככות ופרגולות המורידות באופן משמעותי את הטמפרטורה.
התחשבות בכיווני הרוח - לקרור הבית או להימנעות מסופות אבק. באזור ארץ ישראל לא מומלץ למשל לבנות חלונות לכיוון מזרח בגלל הרוחות המזרחיות החמות שנושאות אבק ("שרקיה").
אך מעט שכונות ובתים נבנים בהתאם לעקרונות אלו. בישראל ישנם מספר מקומות בהם יושמו עקרונות אלו[דרוש מקור]: כמה מבסיסי צה"ל (שיזפון, שדה בוקר), קיבוצים ויישובים קטנים: יטבתה, נאות סמדר, לוטן, כליל, שיקום שכונות בירוחם ובבית שאן ובשכונה הקהילתית נווה צין בשדה בוקר.
הסיבות לקשיים ביישום עקרונות הבנייה תואמת האקלים קשורות בראש ובראשונה בעלות בנייה גבוהה בהרבה, בפגיעה בנוחות השימוש במבנים, וחוסר רצון של הרוכשים להיות "שפני ניסיון". יש המציעים כפיית בנייה תואמת אקלים באמצעות חקיקה שתאלץ קבלנים להתמודד עם האתגר הזה ורוכשים לשלם את העלות הנוספת.
בדח'שאן

| --- | --- |
גלריית תמונות מבדח'שאן
גלריית תמונות מבדח'שאן
 מדינה / טריטוריה:  אפגניסטן אפגניסטן
 מושל:  מוחמד זאקריה סעודה
 בירת המחוז:  פייזאבאד
 שפה רשמית:  פרסית (דארי, טג'יקית)
 שטח:  44,059 קמ"ר
 גובה:  3,669 מטרים
 אוכלוסייה:  ‏
  ‑ במחוז:  950,900 (2021)
 קואורדינטות:  38°N 71°E﻿ / ﻿38°N 71°E﻿ / 38; 71 
 אזור זמן:  UTC+4:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
בַּדַחְ'שאן (בפרסית/דארי/טג'יקית: بدخشان) הוא המחוז הצפוני והמזרחי ביותר מכל 34 מחוזות אפגניסטן. המחוז גובל במחוזות האפגניים תח'אר, פנג'שיר ונורסתאן וכמו כן גובל בגבולות בינלאומיים עם ח'ייבר פח'טונח'ווה וגילגיט-בלטיסטן הנמצאים בשליטת הרפובליקה האסלאמית של פקיסטן, עם מחוז גורנו-בדח'שאן בטג'יקיסטן ועם מחוז שינג'יאנג ברפובליקה העממית של סין. בדח'שאן ממוקם בתוך רכס הרי הינדו-כוש.
היסטוריה

האזור ממוקם בפנים רכס הרי הינדו-כוש, ולכן לאומות מיושבות רבות היה קושי לכבוש ולספח את האזור כמו גם להפיל את ההתיישבויות של השבטים הנוודים הרבים באזור. תחילה נשלט האזור במהלך העת העתיקה בידי תרבויות הינדיות אשר הגיעו לשיאם במהלך שלטון האימפריה המאורית. תחת הח'ליפות האומיית הפך האזור מוסלמי ברובו. עמים טורקיים השתלטו על האזור בתקופת האימפריה הסלג'וקית והסדירו את שלטונם והשפעתם התרבותית, אך נוסף על כך הוסיפו להאדיר את ההשפעה הפרסית באזור.
התרבות הפרסית גדלה בהשפעתה על האזור והגיעה לשיא במהלך העת החדשה המוקדמת. מאוחר יותר, במהלך המאה ה-19, האימפריה הבריטית והאימפריה הרוסית היו במאבק השפעה על מרכז אסיה שנודע בתור המשחק הגדול. בשביל למנוע היווצרות של גבול יבשתי בין רוסיה לראג' הבריטי, ניתן לאמירות אפגניסטן מסדרון והקאן בהמשך לשטח בדח'שאן. המסדרון התמשך עד לגבול עם האימפריה הסינית, דאז תחת שלטון שושלת צ'ינג, וחצץ בין האימפריות, לימים בין המדינות פקיסטן וטג'יקיסטן.
במהלך המאבקים הפנים אפגניים של המאה ה-20 המאוחרת, כוחות מוג'אהדין השתמשו בטופוגרפיה ההררית של המחוז נגד הצבא האדום במסגרת הפלישה הסובייטית לאפגניסטן. מאוחר יותר, הברית הצפונית תחת אחמד שאה מסעוד, שנאבקה נגד שלטון הטליבאן על האמירות האסלאמית של אפגניסטן, ריכזה את רוב כוחותיה את ממשלתה בתוך מחוז בדח'שאן.
גאוגרפיה

המחוז ממוקם 470 קילומטרים מהבירה האפגנית קאבול. בדח'שאן הוא מחוז הררי עם פסגות מכוסות שלגים. במחוז ישנן שלוש שרשראות הרים: וואכאן, פמיר והינדו-כוש. לבדח'שאן שטח כולל של 44,059 קילומטר רבוע עם אוכלוסייה כוללת של כמעט מיליון אזרחים. מזג האוויר בו חמים בקיץ ואילו בחורף קר מדי לגידולים חקלאיים.
שלג כבד גורם לרוב הכבישים במחוז להיסגר למשך שישה חודשים ארוכים. גובהו הממוצע של המחוז הוא 1,800 מטרים מעל פני הים. בבדח'שאן ישנו הריכוז הגבוהה ביותר של נמר השלג, החיה הלאומית של אפגניסטן. יערות אשוח בהרי בדח'שאן כוללים עצי מחט, אלון, פיסטוק ופינוס. רוב תושבי המחוז הם חקלאים. הגידולים המרכזיים במחוז הם אורז, חיטה, שעורה, שיפון, תירס ושעועית. במחוז יש יותר מ-600 אלף דונמים של אדמה פורייה הניזונה מגשמים. פירות בבדח'שאן כוללים אגוזים, פירות יער, משמש, דובדבן; תפוח עץ, שקדים ועוד רבים אחרים הגדלים בעיקר באזורים ההרריים.
אוכלוסייה

אוכלוסיית המחוז מחולקת מבחינה אתנית-עדתית לקבוצות הגדולות הבאות: טג'יקים, קירגיזים, הזארים, אוזבקים ועוד רבים אחרים. בירת המחוז והעיר הכי גדולה היא פייזאבאד. עבודות יד מסורתיות בבדח'שאן כוללות שזירה, נפחות, ייצור נחושת, סנדלרות, ייצור כלי חרס, אדריכלות, נגרות, רקמה ועוד מלאכות יד רבות. בשנים האחרונות הממשלה האפגנית שמה לב להתפתחות הפקות ותעשיות מקומיות[דרושה הבהרה]. עם יציאת רוב כוחות הסיוע הביטחוני הבינלאומי מאפגניסטן בסיום מלחמת אפגניסטן (2001–2014), החלה הצבת כוחות של צבא השחרור העממי מהרפובליקה העממית של סין בתוך מסדרון והקאן בבדח'שאן. ישנם 4 נמלי תעופה בתוך המחוז. במחוז ישנה תעשייה תיירותית מפותחת, בייחוד למטפסי הרים. הר נושאק ברכס הינדו-כוש הנמצא על הגבול עם פקיסטן הוא ההר הגבוהה ביותר בכל אפגניסטן (פסגת ההר בגובה של 7,492 מטר). אחוז יודעי האוריינות במחוז (נכון לרישום משנת 2011) הוא 26.
ביטחון

נוכחות הטליבאן עולה מאז 2016 בכמה נפות במחוז. דווח כי לוחמים זרים נלחמים לצד הטליבאן וקבוצות המורדים הקטנות בכמה נפות דרומיות במחוז. מקורות מתייחסים גם לנוכחות של ארגונים בדלנים במחוז. 18 מתוך 28 הנפות של בדח'שאן מסווגות כמחולקות בין הממשלה האפגנית לפלגים שונים, שמונה נפות נמצאות תחת שליטה ממשלתית ושתי נפות נתונים לשליטת הטליבאן. 89 תקריות הקשורות למורדים דווחו בתקופת ינואר 2018 – פברואר 2019 (ממוצע של 1.5 אירועים בשבוע). הלחימה בין כוחות הממשלה למורדים התרחשה בכמה נפות לאורך שנת 2018.
תקיפות אוויריות מועצמות של כוחות ארצות הברית ואפגניסטן התרחשו נגד תשתיות מורדות. תועדו 63 נפגעים אזרחיים (18 הרוגים ו-45 פצועים) בשנת 2018, המייצגים 6 קורבנות אזרחיים לכל 100,000 תושבים. מדובר בירידה של 3% בהשוואה לשנת 2017. הגורמים העיקריים לנפגעים אזרחיים היו התנגשויות צבאיות במרכזי אוכלוסין ואחריהם חטיפות ואירועי והרג ממוקד. בתקופה שבין 1 בינואר 2018 – 28 בפברואר 2019, 270 איש נעקרו מבתיהם במחוז בדח'שאן, רובם הועברו למקומות אחרים במחוז עצמו, בפנג'שיר ונורסתאן השכנות ובמחוז קאבול.
חלוקה מנהלית

מחוזות אפגניסטן מחולקות ליחידות שלטוניות בשם "נפות", להלן הנפות של מחוז בדח'שאן ואוכלוסייתן.
ארגנג' ח'ווא – 12,000
ארגו – 83,999
בהרק – 33,012
דראיים – 72,000
פייזאבאד – 96,826
אשקאשים – 12,566
ג'ורם – 51,714
קאש – 15,436
קוואהאן – 27,000
קישהים – 71,262
קוהיסתאן – 12,000
קוף אב – 16,000
קרן וא מנג'ן – 8,084
מאימיי – 12,000
נוסיי – 31,195
ראגיסתאן – 37,000
שהארי בוזורג – 80,000
שגהאן – 27,750
שהקאי – 27,000
שוהד'ה – 26,430
טגאב – 22,000
טישקאן – 26,850
והקאן – 14,657
וארדוג' – 16,609
יפטאי סופטה – 60,000
ימגאן – 30,000
יאוואן – 27,000
זבאק – 26,430
ראו גם

הינדו-כוש
נמר השלג
הערות שוליים

↑  Trump's Biggest Failure, יוטיוב
| --- | --- |
בקרת זהויות :  NLI: 987007564432205171  GND: 4004160-8  LCCN: n83206283  MusicBrainz: 553062b5-86af-4c3e-939e-cdae17b02a64  NKC: ge1009721   WorldCat (עם LCCN): n83-206283 
מפת נפות בדח'שאן
בסיס חיל האוויר המלכותי קנלי

האנדרטה שבמתחם השדה. מאחוריה נראית גדת מחסה מטוסים עם פתחי כניסה למקלטים נגד התקפות אוויר
בסיס חיל האוויר המלכותי קנלי (באנגלית: RAF Kenley) הוא שדה תעופה צבאי לשעבר בגבול מטרופולין לונדון ומחוז סארי שבבריטניה. הוא שימש את חיל האוויר המלכותי בשנים 1917 עד 1959, לרבות כבסיס מטוסי קרב במהלך מלחמת העולם השנייה. חלק ממתחם הבסיס השתמר ומוצג כיום כדוגמה לבסיסים מסוגו.
תולדות הבסיס

בסיס קנלי הוקם על ידי גיס התעופה המלכותי ב-1917 ליד הכפר קנלי שבדרום לונדון (כיום ברובע קרוידון) על גבי מסלול גולף שנמצא באותו שטח. בין הטייסים ששירתו בו בתחילת שנות השלושים היה דאגלס באדר. מדי שנה מ-1934 ועד 1939 נערך בו יום אווירי אימפריאלי (Empire Air Day) - תצוגה אווירית, שהתקיימה גם בבסיסים אחרים, שבמהלכה נפתח הבסיס לביקור הציבור הרחב.
במהלך מלחמת העולם השנייה ובפרט במהלך הבליץ שימש השדה כאחד משלושת בסיסי חיל האוויר המלכותי שהיו אחראים על ההגנה האווירית של לונדון (האחרים היו ביגין היל וקרוידון). טייסות רבות של חיל האוויר המלכותי הוצבו בבסיס כמו גם טייסות מארצות הברית, פולין, צ'כוסלובקיה ובלגיה.
שדה התעופה הופצץ מספר פעמים במהלך המלחמה. בהפצצה הקשה ביותר, ב-18 באוגוסט 1940, נהרסו מוסכי מטוסים בבסיס, הושמדו מספר מטוסים על הקרקע ושני מסלולי ההמראה בו ניזוקו קשות. חדר המבצעים של הגזרה נאלץ להעתיק את מקומו משדה התעופה אל אתר חירום חלופי.
אורכם המוגבל של המסלולים בקנלי חרץ את גורל הבסיס וב-1959 פינה אותו פיקוד מטוסי הקרב של חיל האוויר המלכותי והשימוש בו לטיסות ממונעות פסק. השדה משמש כיום להטסת דאונים על ידי פרחי טיס של החיל.
בשנות החמישים שימש השדה כאתר לצילומים של שני סרטי קולנוע אודות הקרב על בריטניה.
שדה התעופה כיום

מתחם שדה התעופה מוקף כיום באזורי מגורים, שחלקם ניבנו על גבי שטחו המקורי, וסוגרים על שני מסלולי ההמראה המצטלבים שלו ומסלול ההסעה המקיף אותם. רק מבנים מעטים נותרו בו. למרות זאת נחשב השדה לאחת הדוגמאות של בסיס מטוסי קרב ממלחמת העולם השנייה שהשתמרו בצורה הטובה ביותר, שכן תצורת המסלולים המקורית שלו עדיין קיימת, כמו גם אחדים מ-12 מחסות המטוסים המקוריים שניבנו בו. כל המחסות הוכרזו כמונומנט רשום. אחד מהם שוחזר במלואו ובשטחו ניצבת כיום אנדרטה, שנחנכה בשנת 2000, לכבוד אנשי חיל האוויר המלכותי ויחידותיו ששירתו בבסיס. שטח הבסיס פתוח לציבור הרחב.
ב-2006 הוכרז מתחם השדה כאזור לשימור על ידי מועצת רובע קרוידון שבלונדון ומועצת רובע טנדריג' (Tandridge) הסמוך (חלק ממחוז סארי).
בקיר איזטבגוביץ'

בקיר איזטבגוביץ'
בקיר איזטבגוביץ'  (בבוסנית: Bakir Izetbegović; נולד ב-28 ביוני 1956) הוא פוליטיקאי בוסני, אחד משלושת חברי נשיאות בוסניה והרצגובינה (משנת 2010) ויו"ר הנשיאות (2012), כנציג הבוסניאקי של הפדרציה. בספטמבר 2019 נבחר שוב לנשיא בקונגרס מפלגת הפעולה הדמוקרטית בסרייבו.
בקיר איזטבגוביץ' הוא חבר מפלגת הפעולה הדמוקרטית ובנו של נשיא בוסניה והרצגובינה המנוח אלייה איזטבגוביץ' (שאף היה הבוסניאקי הראשון שכיהן כחבר נשיאות סרביה ומונטנגרו).
הערות שוליים

↑  N1 Sarajevo, Bakir Izetbegovic will lead the main Bosniak party for another four years, N1, ‏14-9-2019
| --- | --- |
בקרת זהויות :  ISNI: 0000 0001 1144 2056  NKC: xx0131420  VIAF: 162002288   WorldCat (עם VIAF): 162002288 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בקלה ארקטית

| בקלה ארקטית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: בקלאים
משפחה:: שיבוטיים
סוג:: Arctogadus
מין:: בקלה ארקטית
שם מדעי
 Arctogadus glacialis ‏פטרס, 1872

בקלה ארקטית (שם מדעי: Arctogadus glacialis) הוא מין של דג קרח יחיד בסוגו ממשפחת השיבוטיים המצוי במימי האזור הארקטי. דג זה משמש מזון חשוב לחיות רבות וכן דג מאכל לכמה אוכלוסיות. הבקלה המזרח סיבירית (Arctogadus borisovi) נחשבת לקרובה לסוג זה אך לא כלולה בו.
מאפיינים

בקלה זו יכולה להגיע לאורך 32.5 ס"מ, אם כי נראו גם פרטים באורך 50-60 ס"מ. צבעה לבן ובניגוד לקרובי משפחתה היא חסרת בינים דמויי שפם לחישה. הבקלה חיה מתחת לעומק 1,000 מטר במימי הקרח ויש לה נוזל בדמה המונע ממנה לקפוא. תפוצתה היא סביב צפון-מזרח גרינלנד הרחק מהחופים. נמצאו גם רבים מהם בחופי סיביר ומערב קנדה ולפעמים אפילו נמצאו במים מתוקים.
הדג מסנן טרף קטן כמו סרטנים, שטרגליים ושטצדאים ובתורו נטרף בידי טורפים הכוללים את הלבנתן, החדשן וכמה מיני כלבי ים כמו גם עופות ים ודגים אחרים.
בנק אתי

בנק אתי, אזרחי, אלטרנטיבי או בר-קיימא, הוא הכינוי לבנק המביא בחשבון את ההשפעה החברתית והסביבתית של השקעותיו והלוואותיו.
הגדרת המושג

בנקים אתיים הם חלק מרעיון רחב של אחריות חברתית וסביבתית של המגזר הפיננסי. רעיון זה עוסק גם בהשקעות אתיות, השקעות אחראיות מבחינה חברתית, אחריות חברתית של תאגידים, וכן לסחר הוגן, צרכנות אתית, חרמות צרכנים וכו'. בעוד שלמונח כמו סחר הוגן יש הגדרות בינלאומיות מחייבות הרי שלעניין בנקאות אתית אין הגדרות ברורות כאלו, וישנם מספר לא מבוטל של מודלים שונים בצורת הניהול, חלוקת הרווחים והשליטה.
המאפיינים המשותפים לבנקים אתיים הם שקיפות, יעד חברתי או סביבתי לפרויקטים שהם מממנים, השקעות בעלות סיכון נמוך, ומתן הלוואות בתנאים סבירים לשכבות חלשות באוכלוסייה שבדרך כלל אינן זכאיות לאשראי כלל או שתנאי הריבית הניתנים להן גבוהים ביחס ליכולת ההשתכרות. לבנקים כאלו שולי רווח נמוכים מהמקובל בענף הבנקאות, וחלקם אינם מחלקים דיבידנדים כלל. בנקים אתיים מבקשים ליעל ולהוזיל את שירותיהם. הם מתייעלים על ידי החלפת הסניפים המסורתיים - המאוישים - באמצעים טכנולוגיים - תקשורת אינטרנטית, רשתות חברתיות, שירותי טלפון ודואר.
מיקרו אשראי

מיקרו אשראי הוא חלק מתחום המיקרו מימון, כלומר אספקת שירותים פיננסיים לאנשים עניים מאוד. מיקרו אשראי הוא הקצאה של הלוואה קטנה מאוד ליזמים ובעלי עסקים עניים שאינם יכולים בדרך כלל לקבל שירותים בנקאיים. לאנשים כאלה בדרך כלל אין ערבים, הכנסה יציבה או היסטוריית אשראי, ולכן הם אינם עומדים אפילו בקריטריונים הבסיסיים ביותר לקבלת אשראי בדרכים המסורתיות. מיקרו מימון כולל, פרט להלוואות, גם אפשרות מיקרו חיסכון, מיקרו ביטוח, וכלים פיננסיים חדשניים אחרים.
למרות שמוסדות של מיקרו אשראי ומיקרו מימון קיימים בצורות שונות כבר מהמאה ה-19, הגל הנוכחי של עניין בתחום החל בשנות ה-70 של המאה ה-20, בפרויקטים של הארגון ACCION ושל בנק גרמין של מוחמד יונוס בארצות מתפתחות. בראשית דרכו הוא זכה לזלזול מצד רוב הגורמים בארגוני הפיתוח הגדולים, שלא האמינו ביכולתם ומחויבותם של המיקרו לווים לעמוד בהתחייבויותיהם. כיום הוא נחשב לאמצעי חשוב במאבק בעוני העולמי, והוא מאפשר לאנשים עניים מאוד ליזום צורות של תעסוקה עצמית, ליצור הכנסות, ולעיתים קרובות לחסוך ולצאת ממעגל העוני. הצמיחה בהכנסה הפנויה בתורה מביאה לצמיחה כוללת של המשק במדינות אלה. האו"ם הכריז על שנת 2005 כ"שנת המיקרו אשראי הבינלאומית", ומוחמד יונוס זכה בפרס נובל לשלום בשנת 2006. בשל ההצלחה של מיקרו אשראי, החל עניין בתחום גם בתוך תעשיית הבנקאות המסורתית, כאמצעי לצמיחה עתידית בכלכלות המתפתחות.
בישראל

בנקים מסורתיים בישראל הקימו בתוכם מערכים של "בנקאות חברתית". בשנת 2021 נפתח הבנק החברתי הראשון בישראל- אגודת האשראי אופק. בשנת 2010 אתר המיקרו הלוואות KIVA החל לפעול בישראל.
ראו גם

בנקאות קואופרטיבית
צרכנות אתית
השקעה אחראית
אחריות תאגידית
הערות שוליים

↑  Kam Chana, Technology lies at the heart of the ethical banking revolution, FINTECH FUTURS, ‏20/1/2021
↑  ראו לדוגמה, "המרכז לבנקאות חברתית" של בנק הפועלים.
↑  אלה לוי-וינריב, ‏"הבנק החברתי" הראשון יוצא לדרך: אגודת האשראי אופק קיבלה רישיון, באתר גלובס, 18 במרץ 2021
↑  עודד ירון, אתר המיקרו הלוואות קיווה החל לפעול בישראל, באתר הארץ, 26 בדצמבר 2010
ג'י ג'י ג'קסון

| --- | --- |

 לידה:  17 בדצמבר 2004 (בן 19) קולומביה, קרוליינה הדרומית, ארצות הברית
 שם מלא:  גרגורי ג'קסון השני
 עמדה:  פאוור פורוורד, סנטר
 גובה:  2.06 מטרים
 מספר:  45
 מכללה:  אוניברסיטת קרוליינה הדרומית (2022–2023)
 דראפט:  בחירה מספר 45, 2023 ממפיס גריזליס
 קבוצות כשחקן
 2023–:  ממפיס גריזליס
 
גרגורי "ג'י ג'י" ג'קסון השני (באנגלית: Gregory "G. G." Jackson II; נולד ב-17 בדצמבר 2004) הוא כדורסלן אמריקאי המשחק בעמדות הפאוור פורוורד והסנטר, בקבוצת ממפיס גריזליס מליגת ה-NBA.
קריירה

ג'קסון נולד וגדל בקולומביה, ושיחק כדורסל בתיכון מקומי. בשנתו השנייה בתיכון העמיד ממוצעים של 15.8 נקודות ו-10 ריבאונדים למשחק, והוביל את קבוצתו לזכייה באליפות המקומית. שנה לאחר מכן העמיד ממוצעים של 22.1 נקודות, 10.9 ריבאונדים ו-2.3 חסימות למשחק, והוביל את הקבוצה לזכייה באליפות שנייה ברציפות. הוא בחר לשחק עבור קבוצת הכדורסל של אוניברסיטת קרוליינה הצפונית, אך לבסוף חזר בו ובחר והעדיף את אוניברסיטת קרוליינה הדרומית. בשבוע הראשון של העונה זכה בתואר הפרשמן המצטיין של הקונפרנס בו קבוצתו משחקת, לאחר שהעמיד ממוצעים של 15 נקודות ו-9 ריבאונדים. ב-22 בדצמבר 2022 קבע שיא קריירה של 16 ריבאונדים והוסיף 12 נקודות ו-2 חסימות בניצחון קבוצתו 65–58 על מערב קנטקי. ב-7 בינואר 2023, בהפסד קבוצתו 42–85 לטנסי, החטיא ג'קסון את כל 8 הזריקות אותן ניסה לקלוע, והוסיף 4 איבודים ב-21 דקות משחק. במשחק הבא הוא עלה מהספסל וקלע 16 נקודות בניצחון קבוצתו 71–68 על קנטקי. ב-21 בינואר 2023 רשם שיא קריירה של 30 נקודות, אותן קלע לאחר שהחטיא 8 זריקות ברציפות, ואליהן הוסיף 8 ריבאונדים ו-2 חסימות בהפסד קבוצתו 66–81 לאובורן. בכל עונת 2022/2023 העמיד ממוצעים של 15.4 נקודות, 5.9 ריבאונדים, ו-0.8 אסיסטים ב-32 דקות למשחק.
ב-24 במרץ 2023 הכריז כי יתמודד בדראפט 2023 ב-NBA.
הערות שוליים

↑  2023 PF G.G. Jackson emerges as a high major prospect, 247Sports (באנגלית)
↑  How GG Jackson, South Carolina men's basketball star, is adjusting to college play at age 17, The Greenville News (באנגלית אמריקאית)
↑  5-star recruit GG Jackson 'asked God for a couple of signs.' How they led him to UNC basketball, The Fayetteville Observer (באנגלית אמריקאית)
↑  UNC basketball recruiting: GG Jackson, five-star forward in 2023 class, commits to Tar Heels, CBSSports.com, ‏2022-04-27 (באנגלית)
↑  Jackson 1st UNC recruit to decommit since 2003, ESPN.com, ‏2022-07-15 (באנגלית)
↑  UNC decommit Jackson to play for South Carolina, ESPN.com, ‏2022-07-23 (באנגלית)
↑  Can G.G. Jackson make the South Carolina Gamecocks relevant again? Coaches and scouts weigh in, ESPN.com, ‏2022-08-03 (באנגלית)
↑  Brendan Marks, GG Jackson commits to South Carolina, The Athletic (באנגלית)
↑  Andrew Lyon, GG Jackson Named SEC Freshman Of The Week, Sports Illustrated South Carolina Gamecocks News, Analysis and More, ‏2022-11-15 (באנגלית)
↑  David Cloninger, GG Jackson rebounds from benching with 16 points in upset of Kentucky, Post and Courier, ‏2023-01-12 (באנגלית)
↑  South Carolina's leading scorer Jackson heads to NBA draft, AP NEWS, ‏2023-03-24 (באנגלית)
ג'ייסון בקר

| --- | --- |
אין תמונה חופשית
 לידה:  22 ביולי 1969 (בן 55) ריצ'מונד (קליפורניה), ארצות הברית 
 מוקד פעילות:  ארצות הברית 
 תקופת הפעילות:  מ-1986 
 מקום לימודים:  John F. Kennedy High School, Richmond High School 
 סוגה:  מטאל נאו-קלאסי 
 שפה מועדפת:  אנגלית 
 כלי נגינה:  גיטרה 
 חברת תקליטים:  שרפנל רקורדס 
 www.jasonbecker.com
 
ג'ייסון בקר (באנגלית: Jason Becker, נולד ב-22 ביולי 1969) הוא גיטריסט ומלחין מטאל נאו-קלאסי אמריקאי, אשר זכה לפרסום על נגינתו כבר בגיל 16. הופיע כחלק מהצמד "Cacophony" שכלל גם את מרטי פרידמן.
חייו

בקר הוציא שני אלבומים במסגרת הצמד Speed Metal Symphony בשנת 1987 ו-Go Off! שנה לאחר מכן. בנוסף הוא הוציא אלבום סולו בשם Perpetual Burn ב-1988.
בגיל 20, קיבל הצעה להצטרף ללהקה של דייוויד לי רות', אך בעת ההכנות לסיבוב הופעות ב-1990, החל להרגיש חולשה בידיו וברגליו; הוא אובחן כחולה במחלת העצבים המוטוריים ALS, ונמנע ממנו להשתתף בסיבוב ההופעות. האלבום בו השתתף A Little Ain't Enough זכה באלבום זהב, ונחשב כאלבומו הטוב ביותר של רות'.
בהמשך הוציא בקר את האלבום Raspberry Jams ‏(1999), שכלל הקלטות דמו שלא יצאו קודם. לאחר מכן יצא אלבומו Blackberry Jams‏ (2003), שכלל הקלטות דמו שפורסמו באלבומים אחרים ועובדו מחדש.
בדומה למספר גיטריסטים ידועים של המטאל הנאו-קלאסי (כגון ינגוויי מלמסטין), הושפע בקר מיצירותיו של הכנר ניקולו פאגאניני. הוא אף יצר גרסה משלו לקפריצ'ו החמישית של פאגאניני.
אף על פי שמחלתו של בקר פגעה ביכולתו לזוז ולדבר, הוא ממשיך להלחין מוזיקה, בעזרת מחשב ומוזיקאים אחרים. בדרך זו הוא הוציא את Perspective בשנת 1996.
דיסקוגרפיה

1987 Speed Metal Symphony
1988 Go Off!
1991 A Little Ain't Enough
1988 Perpetual Burn
1996 Perspective
1999 The Raspberry Jams
2003 The Blackberry Jams
Hot Licks - The Legendary Guitar of Jason Becker
בכה ישו

ג'יימס טיסו, "בכה ישו" (צויר בין 1886 לבין 1894).
בָּכָה יֵשׁוּ הוא פסוק 35 מהבשורה על פי יוחנן, פרק י"א. הפסוק הוא הקצר ביותר בברית החדשה.
הפסוק

בבשורה על פי יוחנן מסופר כי ישו בכה כאשר הגיע לקברו של לזרוס פסוק זה מתרחש בבשורה על פי יוחנן על מותו של לזרוס מבית עניה, עוקב של ישו. אחיותיו של לזרוס – מרים ומרתא – שלחו הודעה לישו על מחלת אחיהם ועל מותו המתקרב, אך ישו הגיע ארבעה ימים לאחר מותו של לזרוס. ישו, לאחר שדיבר עם האחיות האבלות וראה את חבריו של לזרוס בוכים, היה מוטרד מאוד והתרגש. לאחר ששאל היכן הונח לזרוס והוזמן לבוא לראותו, ישו בכה. לאחר מכן הלך אל הקבר ואמר לאנשים להסיר את האבן המכסה אותו, התפלל בקול לאל וציווה על לזרוס לצאת החוצה – שקם לתחייה. הבשורה של לוקס מתעדת גם שישוע בכה כשנכנס לירושלים לפני משפטו ומותו, בציפייה לחורבן בית המקדש.
הפסוק > פרשנות

הפסוק מדגים את אנושיותו של ישו, שמצטער על מות עוקביו, וכן את צערו על המין האנושי, אבל מדגים גם את אנושיותו בהיבט של היותו אדם בשר ודם שבוכה, מזיע, אוכל ושותה.
בתרבות

הפסוק מוזכר בכמה יצירות ספרותיות: בספרים רבים של סטיבן קינג מוזכר הצירוף, וזאת בשל העובדה שקינג היה צריך לשנן פסוק מהביבליה בבית ספר, ובחר בפסוק זה בשל אורכו הקצר. הפסוק מוזכר גם בשירים רבים לדוגמה ב-Angels of Deception מתוך האלבום Infected של הלהקה הבריטית The The, ובאלבומו של קניה וסט, Yeezus, בשיר האחרון, Bound 2.
ראו גם

לזרוס
הערות שוליים

↑  הבשורה על-פי יוחנן, פרק י"א
↑  הברית החדשה, הבשורה על פי יוחנן י"א, 35.
↑  הבשורה על פי לוקאס י"ט, 41.
בין הצללים

| --- | --- |

 בימוי:  דקסטר פלטשר
 הופק בידי:  דיוויד אליסון, פול ורניק, אנה דה ארמס, כריס אוונס, רט ריס 
 תסריט:  פול ורניק, כריס מק'קנה, רט ריס, אריק סומרס 
 עריכה:  ג'וש שפר, כריס לבנזון, ג'ים מיי 
 שחקנים ראשיים:  כריס אוונס אנה דה ארמס
 מוזיקה:  לורן באלף
 צילום:  סלווטורה טוטינו 
 מדינה:  ארצות הברית 
 חברת הפקה:  סקיידאנס 
 חברה מפיצה:  אפל TV פלוס 
 הקרנת בכורה:  21 באפריל 2023 
 משך הקרנה:  116 דק' 
 שפת הסרט:  אנגלית 
 סוגה:  סרט רומנטי, קומדיה רומנטית, action-adventure film, סרט פעולה 
 דף הסרט ב־IMDb
 
בין הצללים (באנגלית: Ghosted; מהמושג "גוסטינג") הוא סרט קומדיית פעולה רומנטי אמריקאי משנת 2023 בבימויו של דקסטר פלטשר עם תסריט מאת רט ריס, פול ורניק, כריס מקקנה ואריק סומרס. הסרט, בו מככבים כריס אוונס ואנה דה ארמס, הופק על ידי אולפני אפל וסקיידאנס מדיה והופץ על ידי אפל TV פלוס ב-21 באפריל 2023. למרות שקיבל ביקורות שליליות מהמבקרים, הוא הפך לסרט עם העלאת הבכורה הנצפה ביותר של אפל TV פלוס.
עלילה

קול, בחור מבית טוב, מלח הארץ, מתאהב עד מעל לראש בסיידי המסתורית, אך מגלה לתדהמתו שהיא סוכנת סמויה. בטרם הספיקו לקבוע דייט שני, קול וסיידי נסחפים להרפתקה חובקת עולם במטרה להציל את העולם.